શીર્ષક: સ્વાઇન ફ્લૂ : ગુજરાતમાં જેનું નામ સાંભળીને લોકો થથરી ઊઠતાં તે બીમારી કઈ રીતે કાબૂમાં લેવાઈ હતી?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ગુજરાતમાં વર્ષ 2009માં આવી હતી સ્વાઇન ફ્લૂની આફત

સમગ્ર વિશ્વમાં ફેલાયેલા આ રોગચાળાના ભરડામાં ગુજરાત પણ આવી ગયું હતું.

તે સમયે લેખક ગુજરાત સરકારમાં આરોગ્ય મંત્રાલયની જવાબદારી સંભાળતા હતા. 

તેઓ આ લેખમાં ગુજરાત સરકારે અને ખાસ કરીને આરોગ્યવિભાગે કેવી રીતે ચિંતાજનક ગયેલા રોગને રોકવામાં મહત્ત્વપૂર્ણ ભાગ ભજવ્યો તે વિશે જણાવે છે.

ગુજરાતમાં નોંધાયો સ્વાઇન ફ્લૂનો પ્રથમ કેસ

સ્વાઇન ફ્લૂનો રોગચાળાનો ગુજરાતમાં ભરડો

વૈશ્વિકીકરણની એક આડઅસર એ છે કે એકથી બીજા ખંડો વચ્ચે ઊડાઊડ કરતા પ્રવાસીઓની સંખ્યા અનેક ગણી વધી છે.

પરિણામે એક દેશમાંથી બીજા દેશમાં મહામારીનો ઉપદ્રવ સરળતાથી પહોંચે તેવી પરિસ્થિતિનું નિર્માણ થાય છે.

વર્ષ 2009ના જુલાઈ માસમાં ગુજરાતમાં સ્વાઇન ફ્લૂનો સૌપ્રથમ કેસ નોંધાયો. 

ત્યાર પછીનો દોઢ વરસ જેટલો સમયગાળો સ્વાઇન ફ્લૂ સામે ટકરાવાનો હતો. 

24 માર્ચ 2010 સુધીમાં ભારતમાં સ્વાઇન ફ્લૂના 4222 કેસ નોંધાયા હતા. 

તે સામે 2009 અને 2010માં સમગ્ર વિશ્વમાં 6,22,482 કેસ તેમજ 18,036 મોત સ્વાઇન ફ્લુને કારણે થયાં. 

આ રોગ ગુજરાત માટે નવો હતો અને એટલે અમુક અંશે તેના માટેની ટ્રીટમેન્ટ પ્રોટોકોલનો પણ ઝાઝો ખ્યાલ ન હોય તે સ્વાભાવિક હતું. 

રાજ્યમાં 24 મે 2010 સુધીમાં સ્વાઇન ફ્લૂના  10,193 કેસ અને 1035 મૃત્યુ નોંધાયાં. એટલે મૃત્યુ દર દસ ટકા જેટલો હતો. 

ગુજરાતમાં પહેલો કેસ સાબરકાંઠા જિલ્લાના મુખ્યમથક હિંમતનગર ખાતે નોંધાયો. 

બે દિવસ પહેલાં મિશિગન, અમેરિકાથી આવેલ એક 11 વર્ષની બાળકીમાં આ રોગનાં લક્ષણો જણાયાં. 

એ સમયે ગુજરાતમાં ટેસ્ટિંગ માટેની કોઈ સવલત નહોતી એટલે ટેસ્ટિંગ માટેના સૅમ્પલ નૅશનલ ઇન્સ્ટિટ્યૂટ ઑફ વાયરોલૉજી, પુણે ખાતે મોકલવામાં આવતા.

આ છોકરી અમદાવાદ ઍરપૉર્ટ પર ઊતરી ત્યારે જ એને ઊંચો તાવ હતો અને બાળરોગ નિષ્ણાત ડૉ. નાયક પાસે પહોંચી ત્યાં સુધીમાં અપર રેસ્પિરેટરી ટ્રેક ઇન્ફેક્શન પણ પ્રસરી ચુક્યું હતું. 

ગુજરાતમાં સ્વાઇન ફ્લૂનો પ્રથમ શિકાર

સ્વાઇન ફ્લૂ સામે ગુજરાત સરકારે કેવી રીતે બાથ ભીડી હતી?

ગુજરાતમાં સ્વાઇન ફ્લૂ એટલે કે H1N1 વાઇરસથી પહેલું મૃત્યુ પામનાર પ્રવીણ પટેલ (43 વર્ષ) અમેરિકાસ્થિત બિનનિવાસી ભારતીય હતા. 

પટેલ અમેરિકાથી જ આ રોગનો ચેપ લઈને આવ્યા હતા. તેમનાં પત્ની નયનાબહેન પણ સ્વાઇન ફ્લૂ પૉઝિટિવ જણાયાં. 

તેમને સિવિલ હૉસ્પિટલમાં દાખલ કરવામાં આવ્યાં હતાં. આ પટેલ દંપતી ગુજરાતમાં 31 જુલાઈ 2009ના રોજ આવ્યું. એ લોકો...